**Návrh**

**NARIADENIE VLÁDY**

**Slovenskej republiky**

z ...... 2023,

**ktorým sa ustanovuje výška sadzby na jednu hodinu osobnej asistencie a výška peňažného príspevku na opatrovanie**

 Vláda Slovenskej republiky podľa § 42 ods. 7 a § 67n ods. 1) zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov (ďalej len „zákon“) nariaďuje:

§ 1

 Výška sadzby na jednu hodinu osobnej asistencie podľa § 22 ods. 9 zákona je 5,52 eura.

§ 2

 Výška  peňažného príspevku na opatrovanie podľa § 40 ods. 7 a 8 zákona je uvedená v prílohe.

§ 3

 Zrušuje sa nariadenie vlády Slovenskej republiky č. 213/2022 Z. z., ktorým sa ustanovuje výška sadzby na jednu hodinu osobnej asistencie a výška peňažného príspevku na opatrovanie.

§ 4

 Toto nariadenie vlády nadobúda účinnosť 1. júla 2023.

Príloha k nariadeniu vlády č..... /2023 Z. z.

**Výška  peňažného príspevku na opatrovanie podľa § 40 ods. 7 a 8 zákona**

|  |  |
| --- | --- |
|  Druh peňažného príspevku na opatrovanie | Výška peňažného príspevku na opatrovanie mesačne |
| Peňažný príspevok na opatrovanie podľa § 40 ods. 7 zákona pri opatrovaní jednej fyzickej osoby s ťažkým zdravotným postihnutím | 569 eur |
| Peňažný príspevok na opatrovane podľa § 40 ods. 7 zákona pri opatrovaní dvoch alebo viacerých fyzických osôb s ťažkým zdravotným postihnutím | 756,80 eura |
| Peňažný príspevok na opatrovanie podľa § 40 ods. 8 písm. a) zákona | 426,75 eura |
| Peňažný príspevok na opatrovanie podľa § 40 ods. 8 písm. b) zákona | 567,60 eura |